 Chi ewerela ehihie jie na Mọndee nọdụ ụgbọelu Sam Mbakwe dị na Owerri, isi obodo Imo Steeti. Ọkụ ahụ bụ nke gbara na ebe ahụ ndị njem si abata nọdụ ụgbọelu ahụ.  Ebe mmiri si were baa nopi ụgbọgụrụ bụ nke a na-amataghị mana ọkụ ahụ gbara bụ nke gbara ebe a na-arụgharị arụgharị nọdụ ụgbọelu ahụ. Ọkụ ahụ bụ nke bidoro oge ọ na-akụ elekere abụọ nke ehihie.Ọ bụ site na-enyemaka na ịgba mbọ nke ndị ọrụ na-emenyụ ọkụ na ndị na-arụ ọrụ nọdụ ụgbọelu ahụ mere e ji kwụsị ọkụ ọgbụgba bụ nke jiri nkeji iri ise were mebie ihe. Ọkụ ahụ lara ọtụtụ ihe niyi mana m kwụsị a kwụsịrị ya noge mere ka ọ hapụ ị ka njọ mana ekele dịrị Chukwu na o nweghị onye nwụrụ na ya bụ ihe mberede.Ndị na-ahụ maka njem na ọdụ ụgbọelu ala anyị bụ, FAAN, kwuru na ha amalitego nnyocha nihe kpatara ya bụ ọkụ ọgbụgba. 